Rossiya “Turk oqimi” orqali gaz etkazib berishni vaqtincha to`xtatadi

Kompaniya bunga profilaktika ishlari sabab bo`lganini aytmoqda.
Rossiyaning “Gazprom” kompaniyasi 18 iyun kuni “Turk oqimi” gaz quvurining to`xtatilishini e`lon qildi. Bu haqda Zamon.uz' nashri yozmoqda.
“Turk oqimi” gaz quvurining ikkala tarmog`i bo`ylab gazni tashish rejali profilaktika ishlari munosabati bilan 21 iyundan 28 iyunga qadar vaqtincha to`xtatiladi”, — deyiladi xabarda.
Ma`lumki, Turkiya va qator Evropa davlatlari “Turk oqimi” orqali gaz oladi.
So`nggi kunlarda “Gazprom” “Shimoliy oqim–1” orqali gaz etkazib berishni 60 foizga qisqartirdi. Shu bois Evropada gaz narxi ming kub metr uchun 1500 dollardan oshdi.